"Setswana Puo ya Gae (HL)/P2 8 DBE/2022 SC/NSC POTSO 2: DIPOTSO TSE DIKHUTSHWANE Buisa leboko le le latelang, mme o arabe dipotso. MADUBEDUBE A 1939 – JM Lekgetho le ba bangwe 1 Le epile la ba la tlhakana moseja ole. 2 Ga twe go thata, kgomo e tsentse tlhako kgamelong 3 Thamo ya phala khibidu; ga twe go dubegile, 4 Go a faratlhatlhanngwa, ga go jewe diwelang. 5 Bommabana ba lela mo go botlhokotlhoko, 6 Ba gadima tlase boo ba gadima godimo. 7 Ga twe go a boitshega, ga go itsiwe boroko. 8 Go lala go khidia sefako sa marumo. 9 Bontsintsi ga bo na kwa bo latsang tlhogo gone, 10 Ba fetogile bakgarakgatshegi ba bofelo. 11 Go itatswa kgabo ya molelo mo magabone, 12 E ja e be e wetsa motshegare le bosigo. 13 Thaka ya makau e tlogetse magae le metse, 14 E ineetse go lala godimo ga dithaba, 15 Ga se bothatanyana, gompieno go sulafetse, 16 Go tshwana fela gare ga mawatle le metlhaba. 17 Ga twe monongwaga phatshwana ga e thuse sepe, 18 Go busa dinonyane tsa loapi, difofane; 19 Mo metsing gone go fete go iphetlhe sekepe 20 Sa seka-kadimelela, sekepe sa sesapi. 21 E ya gompieno ga se e tlholang e bolelwa. 22 Gompieno go thulanye botlhale le jo bongwe, 23 Ka go rakanye bone tota bana ba go tsalwa 24 Ga ba ga lebagana ditshwantshang le tse dingwe. 2.1 Kgankgolo ya leboko le ke efe? (2) 2.2 Faa sekapuo se se dirisitsweng mo moleng 8 le mosola wa sona. (2) 2.3 Tlhalosa mola 13 jaaka o dirisitswe mo lebokong (2) 2.4 Naya ponagalo ya poko e e mo moleng wa 15 le mosola wa yona. (2) 2.5 O ithutile eng go tswa mo lebokong le? (2) [10] Kwalololo e ileditswe Phetla"